Vaimuteaduslikus mõttes liigendame inimolevuse minaks, astraalkehaks, eeterkehaks ja füüsiliseks kehaks. Ideaalinimese puhul valitseks nüüd muidugi kosmilise korra poolt etteantud harmoonia nende inimolevuse nelja liikme vahel. Aga tegelikult  pole see ühegi inimolevusega nii. Ja juba sellest võib näha, et inimolevus pole õieti valmis lõpetatud olevus nõnda, nagu ta füüsilisele plaanile tuleb, vaid et õpetus ja kasvatus on selle teenistuses, et teha inimesest täielik inimene. Iga inimese puhul valitseb üks neljast elemendist ning kasvatuse ja õpetuse tulemus peab olema harmoonia loomine nelja olemusliikme vahel.